نوکیں شہر
چینچو ویرانگی اِنت شہر ءَ تئی
 چینچو بے مطلب اَنت شپ ءِ کِسّہ
 چینچو رندءَ بہ جیڑاں گوں تو من
چینچو رندءَ وتا بُشوھازاں
چینچو رند ءَ ترا پہ سر بِگراں
چینچو رند ءَ پدا، بُگش بہ مِراں
منزلاں نیست چیدگ ءُ کِشکے
چوں بُرودیناں سینگ ءَ عشقے
پیتکگ اَنت نیاد ءِ قیمتی مجلس
قبر ءِ پیما اَنت واھگانی گِس
چینچو پِیر اَنت اے شہر ءِ دمک ءُ دَگ
پُرشتگ اَنت ماڑیانی دروازگ
مردُماں کْوھنیں گپّ بیحال اَنت
مردُمانی دِل ءِ سرا سِنگے
لُنٹ کُبل اَنت ءُ دانک درنیا اَنت
قبر اَست اَنت نشانی بیگْواہ اَنت
ہؤ بلئے کوھنیں یات زیبا اَنت!!
_____________________اِسحاق خاموشؔ